《元日言怀，因以自励，诒诸同志》
唐代·吴筠

驰光无时憩，加我五十年。知非慕伯玉，读易宗文宣。

经世匪吾事，庶几唯道全。谁言帝乡远，自古多真仙。

馀滓永可涤，秉心方杳然。孰能无相与，灭迹俱忘筌。

安用感时变，当期升九天。

作者简介：吴筠 (?一778年)，唐朝华州华阴(今陕西华阴县)人。字贞节。一作正节。性高鲠，少举儒子业，进士落第后隐居南阳倚帝山。天宝初召至京师，请隶人道门。后入嵩山，师承冯齐整而受正一之法。与当时文士李白等交往甚密。玄宗多次征召，应对皆名教世务，并以微言讽帝，深蒙赏赐。后被高力士谗言所伤，固辞还山。东游至会稽，大历十三年(778)卒于剡中。弟子私谥“宗元先生”。